सैन फ्रैंसिस्को। फेसबुक का शेयर पिछले शुक्रवार को अब तक के सबसे ऊंचे स्तर 2०3.23 डॉलर पर चला गया। गौर करने की बात यह है कि फेसबुक के स्टॉक में यह उछाल कंपनी को कैंब्रिज एनालिटिका डाटा सेंधमारी घोटाला और यूजर की निजता में सेंधमारी के कुछ अन्य मामलों को लेकर कंपनी की हुई छिछालेदर के बावजूद आया है। फॉच्र्युन की रिपोर्ट के अनुसार, निवेशक सोशल मीडिया को पहले से ही ज्यादा पसंद करते हैं। इससे पहले 2०18 की शुरुआत में जब डाटा सेंधमारी की घटनाओं के उजागर होने पर कंपनी को अमेरिका और यूरोपीय देशों की सरकारों की सघन जांच का सामना करना पड़ा था तब स्टॉक में गिरावट आई थी। द टाइम्स की रिपोर्ट के अनुसार, फेसबुक को थाइलैंड, वियतनाम, कंबोडिया और लाओस जैसे एशियाई देशों में 2०19 से लेकर 2०22 तक 38० लाइव मैच दिखाने का अधिकार मिला है। यह सौदा 26.4 करोड़ डॉलर में हुआ। 2०12 से अब तक फेसबुक के स्टॉक में 4०० फीसदी का इजाफा हुआ है।